గ్రాహం గూచ్ అంతర్జాతీయ క్రికెట్ సెంచరీల జాబితా

గ్రాహం గూచ్ ఎసెక్స్, ఇంగ్లండ్‌లకు కెప్టెన్ గా చేసిన మాజీ క్రికెటరు. అతను దాదాపు రెండు దశాబ్దాల అంతర్జాతీయ కెరీర్‌లో టెస్టుల్లో 20, వన్డే ఇంటర్నేషనల్ (వన్‌డే) మ్యాచ్‌లలో 8 సెంచరీలు చేశాడు. అతని తరంలో అత్యంత విజయవంతమైన అంతర్జాతీయ బ్యాట్స్‌మెన్ అతను; 1973 నుండి 2000 వరకు విస్తరించిన ఫస్ట్-క్లాస్ కెరీర్‌లో, అతను 67,057 పరుగులు చేసి సార్వకాలిక అత్యధిక పరుగులు చేసిన ఆటగాడయ్యాడు. టెస్టుల్లో 8,900 పరుగులతో, గూచ్ ఇంగ్లాండ్ తరఫున అత్యధిక పరుగులు చేసిన ఆటగాడు. 2015లో అలిస్టర్ కుక్‌ను దాన్ని అధిగమించాడు. చరిత్రలో 100కి పైగా ఫస్టు క్లాస్ సెంచరీలు సాధించిన 25 మంది ఆటగాళ్లలో గూచ్ ఒకడు. ఎసెక్స్‌లో శిక్షణ ఇచ్చిన తరువాత, అతను ఇంగ్లండ్ క్రికెట్ జట్టుకు 2012–2014 కాలానికి పూర్తి సమయం టెస్టు బ్యాటింగ్ కోచ్‌గా ఉన్నాడు. 

1975లో ఎడ్జ్‌బాస్టన్‌లో ఆస్ట్రేలియాతో జరిగిన మ్యాచ్‌లో గూచ్ టెస్టు రంగప్రవేశం చేసిన ఐదు సంవత్సరాల తర్వాత, 1980 జూన్‌లో లార్డ్స్‌లో వెస్టిండీస్‌పై 123 పరుగులతో తన మొదటి టెస్టు సెంచరీ సాధించాడు. గూచ్ అత్యధిక టెస్టు స్కోరు 333, 1990లో భారత్‌పై మొదటి ఇన్నింగ్స్‌లో చేశాడు. 2022 ఆగస్టు నాటికి, ఇది ఒక ఇంగ్లిష్‌ ఆటగాడు చేసిన మూడవ అత్యధిక టెస్టు స్కోరు ( లెన్ హట్టన్ 364, వాలీ హమ్మండ్ 336 నాటౌట్ తర్వాత). టెస్టు చరిత్రలో పదమూడవ అత్యధిక స్కోరు. అతను అదే టెస్టు మ్యాచ్ రెండో ఇన్నింగ్స్‌లో 123 పరుగులు చేశాడు, ఆ సమయంలో ఒక టెస్టు మ్యాచ్‌లో రెండు ఇన్నింగ్స్‌లలో సెంచరీ చేసిన ఆరో ఇంగ్లీషు ఆటగాడిగా, 40 సంవత్సరాలకు పైబడిన వయసులో సెంచరీ చేసొఇన మొదటి ఆటగాడిగా నిలిచాడు. 1991లో వెస్టిండీస్‌తో జరిగిన మ్యాచ్‌లో 154 స్కోరుతో, ఇంగ్లండ్ ఇన్నింగ్స్ ముగిసే దాకా నాటౌట్‌గా నిలిచిన 60 కంటే తక్కువ మంది బ్యాట్స్‌మెన్‌లలో గూచ్ ఒకడు. అతను టెస్టు చరిత్రలో కేవలం ఏడుగురు క్రికెటర్లలో ఒకడు. 100 లేదా అంతకంటే ఎక్కువ స్కోరు చేసి, బంతిని హ్యాండిల్ చేయడం వలన ఔట్ అయిన ఏకైక ఆటగాడతడు.

1976 ఆగస్టులో స్కార్‌బరోలో వెస్టిండీస్‌తో  ఆడిన తన తొలి వన్డే ఇంటర్నేషనల్ (వన్‌డే) మ్యాచ్‌లో గూచ్, 32 పరుగులు చేశాడు. అతని మొదటి వన్‌డే సెంచరీ 1980 ఆగస్టులో చేసాడు. 108 పరుగులు చేసి, జెఫ్రీ బాయ్‌కాట్‌తో కలిసి 154 పరుగుల ఓపెనింగ్ భాగస్వామ్యాన్ని నెలకొల్పడంతో, గూచ్ ఇన్నింగ్స్ ఎడ్జ్‌బాస్టన్‌లో ఆస్ట్రేలియాపై 47 పరుగుల తేడాతో విజయం సాధించడంలో తోడ్పడింది. గూచ్ అత్యధిక వన్‌డే స్కోరు, 1987 నవంబరులో పాకిస్తాన్‌పై సాధించిన 142. 2022 ఆగస్టు నాటికి, ఇది వన్‌డే చరిత్రలో ఒక ఆంగ్లేయుడు చేసిన పదిహేనవ అత్యధిక స్కోరు.

సూచిక

టెస్టు క్రికెట్ సెంచరీలు

అంతర్జాతీయ వన్డే సెంచరీలు

మూలాలు